Izolevcin
Izolevcin (okrajšano kot Ile ali I) je α-aminokislina s kemijsko formulo HO2CCH(NH2)CH(CH3)CH2CH3. Izolevcin je esencialna aminokislina, kar pomeni, da ga človeško telo samo ne more proizvesti, zato ga mora prejemati s hrano. Kodoni, ki zapisujejo izolevcin, so AUU, AUC in AUA.

Izolevcin je zaradi ogljikovodikove stranske verige hidrofobna aminokislina. Poleg treonina je izolevcin ena od dveh aminokislin, ki imata v stranski verigi kiralni center. Možni so 4 stereoizomeri, vključno z dvema diastereoizomeroma L-izolevcina. Vendar pa je v naravi prisotna le ena enantiomerna oblika: (2S,3S)-2-amino-3-metilpentanojska kislina.

Biosinteza 
Izolevcin je esencialna aminokislina in ga torej živalski organizmi ne sintetizirajo in ga morajo pridobiti s hrano, predvsem v obliki beljakovin. V rastlinah in mikroorganizmih se sintetizira v več korakih iz piruvične kisline in α-ketoglutarata. Encimi, ki sodelujejo v biosintezi izolevcina, so:
 acetolaktat-sintaza 
 acetohidroksikislinska izomeroreduktaza
 dihidroksikislinska dehidrataza
 valin-aminotransferaza

Katabolizem 
Izolevcin je glukogena in ketogena aminokislina. Po transaminaciji z α-ketoglutaratom se lahko pretvori bodisi v sukcinil-CoA (ki vstopi v cikel trikarboksilnih kislin, kjer se pretvori v oksaloacetat, slednji pa vstopa v glukoneogenezo) bodisi v acetil-CoA (ki vstopi v cikel trikarboksilnih kislin, kjer pride do kondenzacije z oksaloacetatom in nastaja citrat). Pri sesalcih se acetil-CoA ne more pretvoriti nazaj v ogljikohidrat, temveč se porabi za sintezo ketonskih teles ali maščobnih kislin (zato govorimo, da je izolevcin tudi ketogena aminokislina).

Viri 

Aminokisline
Esencialne aminokisline
Izolevcin ( okrajšano kot Ile ali I ) je α - aminokislina s kemijsko formulo HO2CCH ( NH2 ) CH( CH3 ) CH2CH3. Izolevcin je esencialna aminokislina , kar pomeni , da ga človeško telo samo ne more proizvesti , zato ga mora prejemati s hrano . Kodoni , ki zapisujejo izolevcin , so AUU , AUC in AUA. Izolevcin je zaradi ogljikovodikove stranske verige hidrofobna aminokislina . Poleg treonina je izolevcin ena od dveh aminokislin , ki imata v stranski verigi kiralni center. Možni sostereoizomeri , vključno z dvema diastereoizomeroma L - izolevcina . Vendar pa je v naravi prisotna le ena enantiomerna oblika : ,3S ) - 2 - amino - 3 - metilpentanojska kislina . Biosinteza Izolevcin je esencialna aminokislina in ga torej živalski organizmi ne sintetizirajo in ga morajo pridobiti s hrano , predvsem v obliki beljakovin . V rastlinah in mikroorganizmih se sintetizira v več korakih iz piruvične kisline in α - ketoglutarata . Encimi , ki sodelujejo v biosintezi izolevcina , so : acetolaktat - sintaza acetohidroksikislinska izomeroreduktaza dihidroksikislinska dehidrataza valin - aminotransferaza Katabolizem Izolevcin je glukogena in ketogena aminokislina . Po transaminaciji z α - ketoglutaratom se lahko pretvori bodisi v sukcinil - CoA ( ki vstopi v cikel trikarboksilnih kislin , kjer se pretvori v oksaloacetat , slednji pa vstopa v glukoneogenezo ) bodisi v acetil - CoA ( ki vstopi v cikel trikarboksilnih kislin , kjer pride do kondenzacije z oksaloacetatom in nastaja citrat ) . Pri sesalcih se acetil - CoA ne more pretvoriti nazaj v ogljikohidrat , temveč se porabi za sintezo ketonskih teles ali maščobnih kislin ( zato govorimo , da je izolevcin tudi ketogena aminokislina ) . Viri Aminokisline Esencialne aminokisline